മോളിക്യൂലര് ടാക്സോണമി കോഴ്സ് ആരംഭിച്ചു പത്തനംതിട്ട: കാതോലിക്കേറ്റ് കോളജിലെ ബോട്ടണി വിഭാഗത്തിന്റെ നേതൃത്വത്തില് അന്തര്ദേശിയ മോളിക്യൂലര് ടാക്സോണമി കോഴ്സ് ഓണ്ലൈനായി ആരംഭിച്ചു. കോഴ്സ് ഏഴ് ദിവസം നീളും. പ്ലാന്് വര്ഗീകരണത്തിനുള്ള നൂതന മാര്ഗങ്ങളാണ് കോഴ്സിന്റെ ഭാഗമായി പഠനവിധേയമാക്കുന്നത്. ഇന്ത്യയില്നിന്നും വിദേശത്തില്നിന്നുമുള്ള പ്രതിനിധികള് പങ്കെടുക്കും. കോഴ്സിന്റെ ഉദ്ഘാടനം ഹിമാചല് പ്രദേശ് എറ്റേര്ണല് യൂണിവേഴ്സിറ്റി പ്രോ വൈസ് ചാന്സലര് ഡോ.എ.എസ്. ആലുവാഹ്ലിയ നിര്വഹിച്ചു. ബ്രസീല് ഫെഡറല് യൂണിവേഴ്സിറ്റി പ്രഫസര് ഡോ. ട്യൂലിയോ കാസിനി പ്രഭാഷണം നടത്തി. കോളജ് പ്രിന്സിപ്പല് ഡോ. ഫിലിപ്പോസ് ഉമ്മന് അധ്യക്ഷത വഹിച്ചു. ബോട്ടണി വിഭാഗം മേധാവി ഡോ. ബിനോയ് ടി. തോമസ്, മദ്രാസ് ക്രിസ്ത്യന് കോളജ് പ്രഫ. ഡോ. സെന്തില്കുമാര്, ഓര്ഗനൈസിംഗ് സെക്രട്ടറി ഡോ. വി.പി. തോമസ് എന്നിവര് പ്രസംഗിച്ചു.